ไก่แซ่บ 75 บาท
คอหมูย่าง 75 บาท
ยำผักหวานกุ้งสด 80 บาท
ต้มแซ่บซี่โครงอ่อน 80 บาท
ตำมั่ว 45 บาท
ตำซั่ว 45 บาท 
ตำแตง 40 บาท
ทับทิมกรอบ/บัวลอย 35 บาท

ร้านนี้อยู่ในซอยลาดพร้าว 101 ถ้ามาจากเดอะมอลล์บางกะป จะเห็นรถติดไฟแดงรอเลี้ยวขวาแต่ไกล ระวังอย่าขับเลยนะครับ

เข้าซอยมาประมาณ 300 เมตรก็จะเจอร้านนี้ จอดรถข้างทางได้เลย

ร้านโปร่งๆ ติดแอร์ พนักงานดูขยันขันแข็งกันดี ถึงแม้จะไม่ค่อยยิ้มแย้มก็ตาม

อาหารรสขาติดีครับ แนะนำไก่แซ่บ ว่าอร่อยไม่เหมือนใคร  อีกจานนึงคือส้มตำปูม้าให้ปูตัวใหญ่เลยล่ะ แต่คราวล่าสุดที่กินมันเย็นเหมือนเพิ่งออกมาจากตู้เย็นความอร่อยเลยลดลงไปหน่อย 

ส่วนจานอื่นๆ ก็อร่อยตามมาตรฐานครับ ส่วนตัวคิดว่าไม่เผ็ดเท่าไหร่นะครับยกเว้นไปกัดโดนพริกเต็มๆ อันนั้นก็ลำบากหน่อย (น้องที่ไปกินด้วยโดนไปหนึ่งดอก จนต้องหาของหวานมาดับเผ็ด)

ให้ดาวเพิ่มตรงที่ร้านดูสะอาดสะอ้าน อาหารค่อนข้างเร็ว และราคาไม่แพง (ผมกินกันจนอิ่มตกหัวละ 160 บาทครับ)

อ้อ ในร้านมีที่ล้างมือด้วยนะครับ ครั้งแรกที่ไปไม่รู้เลยเดินออกไปล้างมือห้องน้ำด้านนอกตัวร้าน

วันนี้อารมณ์ดี ให้สี่ดาวแล้วกัน!
